Dankbaar vir uitspraak teen verkragters | Netwerk24
Dankbaar vir uitspraak teen verkragters
As kommentaar op die nuus oor die skuldbevindings van beide seksuele kindermishandeling-sake (Abrie Wentzel, voormalige musiekonderwyser by Laerskool Noord-Eind en Eugene Newman, voorheen by Charleston Hill Sekondêr) wil die Drakenstein Kinderbeskermingstuurgroep graag hul stem op die volgende manier bysit:
“Ons is dankbaar as wanneer geregtigheid vir kinders wat seksueel misbruik is, seëvier. Ons gee diepe erkenning aan kinders wat deur hierdie tipe trauma is en steeds moedig vorentoe kom en dan volhard deur al die uitdagende prosesse van die regstelsel.
“Ons gee ook applous aan alle rolspelers wat so hard werk om kwaliteit dienste aan kinders te lewer, sodat hulle kan herstel van trauma. As ’n kinderbeskermingsnetwerk, sien ons uit om nóg nouer saam met verskillende rolspelers te werk om die kinderbeskerming- stelsel in die beste belang van kinders te versterk. Saam kan ons werklik ’n verskil maak.”
- Mariëtte Jacobs, Projekbestuurder van die Drakenstein Kinderbeskermingsbestuursgroep (moontlik gemaak deur Valcare) en Besturende Direkteur van Ezrah Community Training and Development.